ครม. เห็นชอบมาตรการช่วยค่าน้ำค่าไฟ ผู้มีรายได้น้อยผ่านบัตรสวัสดิการแห่งรัฐ พร้อมแจกขวัญถุงรับสิ้นปีอีก 500 บาท
คณะรัฐมนตรี เห็นชอบมาตรการช่วยค่าน้ำค่าไฟ ผู้มีรายได้น้อยผ่านบัตรสวัสดิการแห่งรัฐ พร้อมแจกขวัญถุงรับสิ้นปีอีก 500 บาท

นายพุทธิพงษ์ ปุณณกันต์ รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี แถลงผลการประชุมคณะรัฐมนตรีว่า ที่ประชุมเห็นชอบมาตรการช่วยเหลือผู้มีรายได้น้อยเพิ่มเติม ผ่านบัตรสวัสดิการแห่งรัฐ 4 มาตรการ คือ ค่าน้ำ ครัวเรือนละ 100 บาทต่อเดือน และค่าไฟครัวเรือนละ 230 บาทต่อเดือน ตั้งแต่เดือนธันวาคม 2561 ถึงเดือนกันยายน 2562 จำนวน 10 เดือน สนับสนุนค่าใช้จ่ายช่วงปลายปีเดือนธันวาคมคนละ 500 บาท ค่าเดินทางรักษาพยาบาลผู้สูงอายุ (65 ปีขึ้นไป) คนละ 1,000 บาท และค่าเช่าบ้าน คนละ 400 บาทต่อเดือน ตั้งแต่เดือนธันวาคม 2561 ถึงเดือนกันยายน 2562 ซึ่งทั้ง 4 มาตรการนี้ จะใช้งบประมาณ 38,730 ล้านบาท จากกองทุนเพื่อเศรษฐกิจฐานรากและสังคม